Odense Adresse-Contoirs Efterretninger, 1824-06-10
D. Hertugen og Prindsen af Augustenborg samt Prinds Frederik Wilhelm af Hessen Philipsthal, vare ankomne. Pintsemørgen hilstes med ulamindelig Glæde. Et nyt og forunderligt Liv var dragen ind i vor stille Bye. Bygningerne i alle de Gader, hvorigjennem Toget skulde gaae, vare udsmykkede med Guirlander og Krandse af Grønt og Blomster; grønne Porte med Kongens Navnetræk og find rige Emblemer hvælvede sig over Gaderne, som tildeels vare bestrøede med Grønt, og Byen syntes ligesom forvandlet til en Løvsal. Mindebroen var i Besynderlighed smukt dekoreret; Flag og Vimpler vaiede paa Skibene; Himlen var reen, ingen Skye formørkede den, ligesaalidet som vor undersaatlige Glæde. Stiftsbefalingsmanden modtog Hs. Majestæt ved Amtets Grændse; Hs. H. Prinds Frederik Ferdinand med sit hele Officeerkorps, samt en Eskadron af sit her garnisonerende Dragonregiment, saavelsom og de samtlige Prindser og Generaler vare dragne Allerhøistsamme imøde til Viby. Saasnart Monarken var kommen til denne Landsbye, begyndte Man, paa givet Signal, at ringe med Byens Klokker. Ved Mindeporten paraderede Borgervæbningens fire Korpser med valende Faner og klingende Spil. Kl. 6 1/2 naaede Hs. Majestæt Porten, i en Wienervogn, trukken af 6 hvide Heste. Hs. Excell. Overhofmarskal Hauch, Ridder af Elephanten &c., sad ved Hs. Kongelige Majestæts Side. Ved Porten bødes Hs. Majestæt velkommen af Byens Magistrat og eligerede Borgere. Skingrende Jubelraab løde mod Himlen. J sin Henrykkelse vilde i Folket spænde Hestene fra den elskede Fyrstes Vogn, men han frabad sig det, og kjørte videre, ledsaget af utallige Hurraraab. I Havnen, hvor Hs. Majestæt kjørte tæt forbi, laae et pyntelig udziret Skib, som fra øverst til nederst var besat med Matroser, hvis Fryderaab gave Gjenlyd vidt omkring. J de Gader, hvorigjennem Toget gik, vrimlede det af Tilskuere; hvidklædte Damer svang Tørklæder ud af Vinduerne og bragte Kongen deres glade Velkomsthilsen. Allerhøistsamme hilste igjen til begge Sider huldrigt som han pleier, og steeg af i Hs. Excell. Geheimekonferentsraad Baron de Guldencrones Gaard paa Torvet, hvor alle Regimenters Stabsofficerer, Byens og Omegnens geistlige og verdslige Embedsmænd, samt andre Honoratiores modtoge Hs. Majestæt, der, til alles hjertelige Glæde, befandt sig i allerhøieste Velgaaende. Omtrent Kl. 10 fandt et nyt festligt Optog Sted. Officererne af de herværende Regimenter ankom for Kongens Gaard, og, svingende blussende Fakler over deres Hoveder, til Regimenternes Janitskarmusik afsang Frøken Jessens Nationalfang, hvorpaa de, hver især, traadte hen under det aabne Vindue, hvori Monarken viste Sig, og nedlagde deres Fakler, der ligt et Offerbaal, vedbleve at brænde en Time efter. - Hele Byen var illumineret paa det høitideligste. De offentlige Bygninger: Raadstuen, Cathedralskolen, Skuespilhuset, saavelsom mange private Bygninger vare prydede med Transparenter, som fremviste Symboler og Jndskrifter, der udtrykte Undersaatternes loyale Følelser for deres Konge. Jmorges Kl. 8 var Hs. Majestæt allerede paa Torvet, og lod de herværende tre Regimenter defilere forbi Sig, forinden de begave sig i Kirke. Allerhøistsamme tilligemed Prindserne og den Kongel. Suite bivaanede Gudstjenesten i Domkirken, hvor H. H. Biskop Dr. Birch, C. af D., efter Dagens Prædiken vendte sig mod Kongens Stoel og tolkede Provindsens Følelser ved det Beviis paa Naade, Hs. Maj. havde givet sine cimbriske Undersaatter ved at at besøge deres Halvøe. Efter Gudstjenesten bleve Adskillige stædte til Audients hos Hs. Majestæt, som derpaa efter Taffelet holdt Specialrevue over det fyenske og 3die jydske Jnfanterie=Regiment. En utallig Mængde Tilskuere bivaanede dette Skue. Jmorgen Formiddag vil Hs. Majestæt mønstre Hs. H. Prinds Frederik Ferdinands Regiment lette Dragoner og slesvigske Regiment Kuirasserer, om Eftermiddagen det jydske Regiment lette Dragoner; Onsdag Formiddag fyenske Regiment lette Dragoner og holsteenske Landseneer-Regiment; om Eftermiddagen Artilleriet.